“กอนช.” เตือน 23-25 ส.ค.นี้ แนะรับมือ-เฝ้าระวังน้ำเจ้าพระยาสูง
“กอนช.” เตือน 23-25 ส.ค.นี้ แนะรับมือ-เฝ้าระวังน้ำเจ้าพระยาสูง หลังฝนตกหนักหลายพื้นที่ ได้แก่ จังหวัดอ่างทอง,พระนครศรีอยุธยา,
“กอนช.” เตือน 23-25 ส.ค.นี้ แนะรับมือ-เฝ้าระวังน้ำเจ้าพระยาสูง หลังฝนตกหนักหลายพื้นที่
20 ส.ค. 2565

กองอำนวยการน้ำแห่งชาติ (กอนช.) ออกประกาศ ฉบับที่ 30/2565 เรื่องเฝ้าระวังระดับน้ำบริเวณแม่น้ำเจ้าพระยา ว่าด้วยกองอำนวยการน้ำแห่งชาติ (กอนช.) ได้ติดตามการคาดการณ์สภาพอากาศของกรมอุตุนิยมวิทยา ในช่วงวันที่ 20 – 24 สิงหาคม 2565 ประเทศไทยจะมีฝนเพิ่มขึ้นและมีฝนตกหนักถึงหนักมากบางแห่งในภาคเหนือ, ภาคตะวันออกเฉียงเหนือ, ภาคกลาง, รวมทั้งกรุงเทพมหานครและปริมณฑล ภาคตะวันออก, และภาคใต้
โดยคาดการณ์จะมีปริมาณน้ำไหลผ่านสถานีวัดน้ำจังหวัดนครสวรรค์ (C.2) อยู่ในเกณฑ์ 1,600-1,700 ลูกบาศก์เมตรต่อวินาที และมีน้ำจากแม่น้ำสะแกกรังและลำน้ำสาขาไหลมารวมกับแม่น้ำเจ้าพระยาปริมาณ 300 ลูกบาศก์เมตรต่อวินาที ซึ่งจะทำให้มีปริมาณน้ำไหลเข้าเขื่อนเจ้าพระยาอยู่ในเกณฑ์ 1,900-2,000 ลูกบาศก์เมตรต่อวินาที
ดังนั้นจึงจำเป็นต้องปรับเพิ่มปริมาณน้ำไหลผ่านเขื่อนเจ้าพระยา ตามปริมาณน้ำที่ไหลเข้าเขื่อนเพิ่มมากขึ้น อยู่ในเกณฑ์ 1,500-1,800 ลูกบาศก์เมตรต่อวินาที โดยจะส่งผลให้ระดับน้ำด้านท้ายเขื่อนเพิ่มสูงขึ้นจากเดิมประมาณ 0.40-0.80 เมตร ในช่วงวันที่ 23 – 25 สิงหาคม 2565 บริเวณชุมชนพื้นที่ลุ่มต่ำนอกคันกั้นน้ำ คลองโผงเผง จังหวัดอ่างทอง คลองบางบาล จังหวัดพระนครศรีอยุธยา และตำบลหัวเวียง อำเภอเสนา ตำบลลาดชิด ตำบลท่าดินแดง อำเภอผักไห่ จังหวัดพระนครศรีอยุธยา
ทั้งนี้ เพื่อเป็นการเตรียมความพร้อมรับมือ ขอให้หน่วยงานที่เกี่ยวข้องโปรดดำเนินการ ดังนี้